CELEX: 21997D0313(12)
Language: el
Date: 1996-12-20 00:00:00
Title: Απόφαση της Μεικτής Επιτροπής του ΕΟΧ αριθ. 84/96 της 20ής Δεκεμβρίου 1996 για τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Avis juridique important

|

21997D0313(12)

Απόφαση της Μεικτής Επιτροπής του ΕΟΧ αριθ. 84/96 της 20ής Δεκεμβρίου 1996 για τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών  

Επίσημη Εφημερίδα αριθ. L 071 της 13/03/1997 σ. 0044 - 0045

ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 84/96 της 20ής Δεκεμβρίου 1996 για τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριώνΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως τα άρθρα 86 και 98,Εκτιμώντας:ότι το πρωτόκολλο 31 της συμφωνίας τροποποιήθηκε, μεταξύ άλλων, από την απόφαση αριθ. 70/96 της Μεικτής Επιτροπής του ΕΟΧ (1) 7ότι το πρωτόκολλο 31 της συμφωνίας πρέπει να τροποποιηθεί για να καταστεί δυνατή η συμμετοχή των κρατών ΕΖΕΣ στη βελτίωση της ενεργειακής αποδοτικότητας στην Κοινότητα,ΑΠΟΦΑΣΙΖΕΙ:Άρθρο 1 Το άρθρο 14 του πρωτοκόλλου 31 της συμφωνίας αντικαθίσταται από το ακόλουθο κείμενο:«Άρθρο 14Ενεργειακά προγράμματα και ενεργειακές δραστηριότητες που συνδέονται με το περιβάλλον:1. Τα κράτη ΕΖΕΣ, από την 1η Ιανουαρίου 1996, συμμετέχουν στο κοινοτικό πρόγραμμα και τις δράσεις που αναφέρονται στην παράγραφο 5 στοιχείο α).2. Τα κράτη ΕΖΕΣ, από την 1η Ιανουαρίου 1996, συμμετέχουν στο κοινοτικό πρόγραμμα και στις δράσεις που αναφέρονται στην παράγραφο 5 στοιχείο β).3. Τα κράτη ΕΖΕΣ/ΕΟΧ συνεισφέρουν οικονομικά στα προγράμματα και στις δράσεις που αναφέρονται στην παράγραφο 5 στοιχεία α) και β), σύμφωνα με τις διατάξεις του άρθρου 82 παράγραφος 1 στοιχείο α) της συμφωνίας.4. Τα κράτη ΕΖΕΣ/ΕΟΧ, από την έναρξη της συνεργασίας στα προγράμματα και στις δράσεις που αναφέρονται στην παράγραφο 5 στοιχεία α) και β) συμμετέχουν πλήρως στις επιτροπές της Ευρωπαϊκής Κοινότητας, οι οποίες επικουρούν την Επιτροπή των Ευρωπαϊκών Κοινοτήτων στη διαχείριση των εν λόγω δράσεων και προγραμμάτων.5. Τα συμβαλλόμενα μέρη επιζητούν ενίσχυση της συνεργασίας στο πλαίσιο κοινοτικών δραστηριοτήτων που απορρέουν από τις ακόλουθες κοινοτικές πράξεις:α) 393 D 0500: απόφαση 93/500/ΕΟΚ του Συμβουλίου, της 13ης Σεπτεμβρίου 1993, για την προαγωγή των ανανεώσιμων πηγών ενέργειας στην Κοινότητα (πρόγραμμα Altener) (ΕΕ αριθ. L 235 της 18. 9. 1993, σ. 41).β) 396 D 0737: απόφαση 96/737/ΕΚ του Συμβουλίου, της 16ης Δεκεμβρίου 1996, για πολυετές πρόγραμμα για την προώθηση της ενεργειακής αποδοτικότητας στην Κοινότητα (πρόγραμμα Save II) (ΕΕ αριθ. L 335 της 24. 12. 1996, σ. 50).»Άρθρο 2 Η παρούσα απόφαση αρχίζει να ισχύει στις 23 Δεκεμβρίου 1996, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας. Εφαρμόζεται από την 1η Ιανουαρίου 1996.Άρθρο 3 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 20 Δεκεμβρίου 1996.Για τη Μεικτή Επιτροπή του ΕΟΧΟ ΠρόεδροςH. HAFSTEIN(1) Βλέπε σελίδα 43 της παρούσας Επίσημης Εφημερίδας.